La documentació es pot presentar de dues maneres: presencialment, a través del Registre General de l'Agència Catalana de la Joventut, o bé a través de tramitació electrònica.
En cas de presentació presencial, s'ha de fer arribar la sol·licitud al Registre General de l'Agència Catalana de la Joventut (C. Calàbria, 147, BCN) o a qualsevol dels registres de les coordinacions territorials de Joventut, o bé per correu postal.
En els casos en què s'enviï la documentació per correu postal, el full de sol·licitud haurà de tenir el segell administratiu de l'oficina de correus.
No es considera vàlid si el segell es troba en el sobre ni s'accepta cap paquet repartit per empreses de missatgeria.
Cal adjuntar al formulari una còpia de la documentació en format digital, ja sigui mitjançant una transferència d'arxius per OneDrive a l'adreça [EMAIL] o mitjançant un USB amb un arxiu en format Adobe PDF compatible amb PC.
En cas de presentació electrònica, es podrà fer la sol·licitud a través de Tràmits del web de la Generalitat de Catalunya ( http://tramits.gencat.cat ) o l'apartat Tràmits del web del Departament de Treball, Afers Socials i Famílies ( http://treballiaferssocials.gencat.cat ).
Concretament, s'admeten els considerats en l'apartat 6.2 del Protocol d'Identificació i signatura electrònica aprovat per Ordre GRI/233/2015, de 20 de juliol, que son els següents: certificat reconegut o qualificat de signatura avançada idCAT del Consorci d'Administració Oberta de Catalunya, certificat del DNI electrònic o mecanisme idCAT mòbil (imprescindible disposar de la targeta sanitària Catsalut).
En aquest cas, cal aportar la documentació específica de projectes i la documentació gràfica i textual en un sol document, a través d'una transferència d'arxius per OneDrive a l'adreça de correu electrònic [EMAIL].
En el cas de presentació electrònica, es podrà fer un seguiment de l'estat de la sol·licitud des de l'apartat La meva carpeta de la pestanya Serveis de l'Oficina del portal de l'Oficina Virtual de Tràmits (OVT) ( http://tramits.gencat.cat ).
El període per presentar la documentació relativa a les totes les convocatòries de la Sala d'Art Jove, Premis Art Jove Producció, Beques Art Jove Mediació i Beques Art Jove Intercanvi Internacional, finalitza el dilluns 4 de novembre a les 14h en la modalitat presencial i a les 24h en la modalitat digital.
La selecció per mitjà d'aquesta convocatòria, implica la cessió gratuïta i no exclusiva dels drets de reproducció del projecte per part de l'Agència Catalana de la Joventut.
En exposicions o presentacions del projecte posteriors, els autors o les autores han de fer constar que la producció del treball ha comptat amb el suport de la Sala d'Art Jove.
- Enric Puig, Filòsof i escriptor.
- Roser Sanjuan, gestora cultural i coresponsable del Servei Educatiu del Centre d'Art la Panera.
- Oriol Fontdevila, comissari i membre de l'equip gestor de la Sala d'Art Jove.
Secretària: Marta Vilardell, tècnica de cultura de l'Agència Catalana de la Joventut.
El dijous 17 d'octubre de 10 a 14 h l'equip gestor de Sala d'Art Jove atendrà les consultes pel que fa a les diferents convocatòries.
Així mateix, al llarg del termini de la convocatòria, podeu posar-vos en contacte amb l'equip de la Sala d'Art Jove per a resoldre dubtes per mitjà del correu electrònic [EMAIL] o bé per telèfon 93 483 83 61.